
Esselamu alejkum ve rahmetulah


Skoro sam čula da postoji pištolj koji služi za lakše ubijanje krave (krupne stoke) pri klanju. Radi se o pištolju koji koristi metkove od baruta poput metkova za vazdušne puške tako što se taj pištolj primakne do potiljka krave i puca a ona potom padne u **nesvijest** i onda se sa bismilom zakolje.


Kažu da se nakon upotrebe tog pištolja dešavalo da krava nakon nekog vremena ustane, dakle ne može da je usmrti već samo onesvijesti.


Zanima me da li je to dozvoljeno raditi i da li je meso kao takvo zaklano ***[halal](https://pitajucene.com/search/halal/questions/ "Pretraži pitanja o halalu")*** za jesti?


Ovako izgleda taj pištolj


![](https://pitajucene.com/wp-content/uploads/2020/12/Screenshot_20201218-075823_Smartsupp-249x300.jpg)


![](https://pitajucene.com/wp-content/uploads/2020/12/Screenshot_20201218-075842_Smartsupp-238x300.jpg)


 


* 
* 
* 
* 
* 
* 
* 

 
Da li je dozvoljeno prvo unesvjestiti krupnu stoku pa je onda zaklati?

Ve alejkumus selamu ve rahmetullahi…


To je metoda koja je poznata kao tzv. Pikovanje. Njome ljudi koji se bave klanjem stoke olakšavaju sebi taj posao.


Ta metoda zasigurno nije dobra, jer se stoka na izvjestan način muči. To iz razloga što se Pikovanjem, odnosno spomenutim pištoljem stoka onesvješčuje, te pada u trans i umire.


Neki učenjaci, stoga, takav postupak smatraju haramom, dok su drugi blaži u ocjeni, pa kažu da se radi o pokuđenoj stvari/mekruh.


U svakom slučaju, ta praksa nije dobra.


Međutim, ukoliko se stoka nakon ovog čina zakolje, pod uslovom da nije umrla, onda je to meso ***[halal](https://pitajucene.com/search/halal/questions/ "Pretraži pitanja o halalu")***. Dakle, postupak je loš, ali meso je halal, ukoliko se ispravno i na vrijeme zakolje.


Ovo je shodno ajetu iz sure Maide, br.3, gdje se spominju situacije kada stoka/životinje iz raznih okolnosti padaju u stanje transa, i umiru, pa Uzvišeni Allah kaže da je njihovo meso ***[haram](https://pitajucene.com/search/haram/questions/ "Pretraži pitanja o haramu")***; OSIM AKO STE IH PREKLALI.


Pravi se komparacija na ovaj ajet, i metodom Kijasa dolazi se do toga da je meso pikovane životinje halal, jer je temelj propisa isti kao i kod nabrojanih slučajeva u spomenutom ajetu iz sure Maide.


Allah najbolje zna…


